Z A P I S N I K
5. sjednice Vijeća Gradske četvrti Podsljeme
održane 25. listopad 2017. u objektu MO Mlinovi, Jahorinska 5, 
s početkom u 10,00 sati


Nazočni članovi Vijeća Gradske četvrti Podsljeme: Nenad Cebić, Danijel Jagušt, Zdravko Jambrešić, Mario Jurin, Krešimir Kompesak, Snježana Punjek, Željko Sačić, Pero Semrem, Emil Tafra, Drago Topolovec i Zlatko Večerin

Drugi nazočni: Goran Rogić, Gradski ured za mjesnu samoupravu

Sjednicu otvara gospodin Krešimir Kompesak, predsjednik Vijeća Gradske četvrti Podsljeme i pozdravlja sve nazočne.
Predsjednik konstatira da je na sjednici nazočno svih 11 članova Vijeća, čime su stečeni uvjeti za raspravu i pravovaljano odlučivanje.
Prije utvrđivanja dnevnog reda, predsjednik otvara raspravu o zapisniku 4. sjednice Vijeća Gradske četvrti Podsljeme. Bez primjedbi, jednoglasno je verificiran zapisnik 4. sjednice Vijeća Gradske četvrti Podsljeme.

Predsjednik Vijeća otvara raspravu o prijedlogu dnevnog reda.
Bez rasprave, Vijeće Gradske četvrti Podsljeme jednoglasno donosi sljedeći



DNEVNI RED:


1.  Izmjena Plana komunalnih aktivnosti Gradske četvrti Podsljeme za 2017. – donošenje  
     zaključka
2.  Godišnji izvještaj o izvršenju Financijskog plana Gradske četvrti Podsljeme za 2016.-       
     usvajanje zaključka
3.  Prijedlog izmjene Programa gradnje objekata i uređaja komunalne infrastrukture na području   
     Grada Zagreba u 2017. – davanje mišljenja
4.  Prijedlog izmjene Programa održavanja javnoprometnih površina, javnih objekata, javne 
     rasvjete te izvanrednog održavanja nerazvrstanih cesta na području Grada Zagreba u 2017.-   
     davanje mišljenja
5.  Prijedlog prioriteta za Plan komunalnih aktivnosti gradske četvrti Podsljeme u 2018.- 
     rasprava
6.  Prijedlog zaključka o korištenju sredstava s pozicije „Ostali nespomenuti rashodi 
     poslovanja“
7.  Pitanja, prijedlozi i obavijesti







Ad 1. Izmjena Plana komunalnih aktivnosti Gradske četvrti Podsljeme za 2017.

Predsjednik Vijeća objašnjava izmjene u Planu komunalnih aktivnosti. Detaljno objašnjava stanje realizacije pojedinih stavki i prijedloge za dopunu pojedinih akcija.
Ističe kako je, uslijed nepredviđenih okolnosti potrebno osigurati sredstva za izmještanje plinovoda u ulici Punjeki, radi nastavka radova na izgradnji kanalizacijske mreže. Također, radi nepreciznih mjera u troškovniku za sanaciju objekta MO Šestine, potrebno je osigurati sredstva za dodatnih 70 m2 fasade, kako bi se ista postavila na cijelom objektu.

Nakon kraće rasprave, Vijeće jednoglasno Zaključak o izmjeni Plana komunalnih aktivnosti Gradske četvrti Podsljeme za 2017. Isti se nalazi u privitku ovog zapisnika.

Ad 2. Godišnji izvještaj o izvršenju Financijskog plana Gradske četvrti Podsljeme za 2016.

Predsjednik Vijeća objašnjava kako se radi o izvještaju o izvršenju Financijskog plana Gradske četvrti Podsljeme za 2016., pripremljenom od strane Gradskog ureda za financije. Iz istog se vidi da je realizacija Plana malih komunalnih akcija u 2016. bila na visokih 96%.

Budući da nije bilo rasprave, jednoglasno je usvojen Godišnji izvještaj o izvršenju Financijskog plana Gradske četvrti Podsljeme za 2016..Isti se nalazi u privitku ovog zapisnika.


Ad 3. Prijedlog izmjene Programa gradnje objekata i uređaja komunalne infrastrukture na području Grada Zagreba u 2017.

[bookmark: _GoBack]Predsjednik Vijeća objašnjava kako se radi o umanjenju financijskih sredstava za stavke koje zbog vremenskog roka neće biti u potpunosti realizirane do kraja godine te predlaže da Vijeće da pozitivno mišljenje.

Budući da nije bilo rasprave, Vijeće većinom glasova (10 ZA i 1 SUZDRŽAN- Emil Tafra)
donosi



Z A K LJ U Č A K
o davanju mišljenja na Prijedlog Programa gradnje objekata i uređaja komunalne infrastrukture na području Grada Zagreba u 2017.


	1. Vijeće Gradske četvrti Podsljeme daje pozitivno mišljenje na Prijedlog izmjene 	Programa gradnje objekata i uređaja komunalne infrastrukture na području Grada 	Zagreba u 2017.

	2. Ovaj će zaključak biti upućen Gradskom uredu za prostorno uređenje, izgradnju 	Grada, graditeljstvo, komunalne poslove i promet.




Ad 4. Prijedlog izmjene Programa održavanja javnoprometnih površina, javnih objekata, javne rasvjete te izvanrednog održavanja nerazvrstanih cesta na području Grada Zagreba u 2017.

Predsjednik Vijeća objašnjava kako se i ovdje radi o umanjenju financijskih sredstava za stavke koje zbog vremenskog roka neće biti u potpunosti realizirane do kraja godine te predlaže da Vijeće da pozitivno mišljenje.

Budući da nije bilo rasprave, Vijeće većinom glasova (10 ZA i 1 SUZDRŽAN- Emil Tafra)
donosi:

Z A K LJ U Č A K
o davanju mišljenja na Prijedlog izmjene Programa održavanja javnoprometnih površina, javnih objekata, javne rasvjete te izvanrednog održavanja nerazvrstanih cesta na područje Grada Zagreba u 2017.


	1. Vijeće Gradske četvrti Podsljeme daje negativno mišljenje na Prijedlog izmjene 	    Programa održavanja javnoprometnih površina, javnih objekata, javne rasvjete te   	    izvanrednog održavanja nerazvrstanih cesta na području Grada Zagreba 2018.

	2. Ovaj će zaključak biti upućen Gradskom uredu za prostorno uređenje, izgradnju 	    Grada, graditeljstvo, komunalne poslove i promet.

Ad 5. Prijedlog prioriteta za Plan komunalnih aktivnosti gradske četvrti Podsljeme u 2018.

Predsjednik Vijeća objašnjava kako se kontinuirano prikupljaju prioriteti građana i mjesnih odbora te moli sve članove Vijeća da i svoje prijedloge predaju do iduće sjednice, kada će se donijeti Zaključak o utvrđivanju prioriteta za Plan komunalnih aktivnosti Gradske četvrti Podsljeme u 2018.


Ad 6. Prijedlog zaključka o korištenju sredstava s pozicije „ Ostali nespomenuti rashodi poslovanja“

Predsjednik Vijeća objašnjava kako su pristigli neki zahtjevi, koje su članovi Vijeća dobili na stol.

Budući da nije daljnje rasprave, jednoglasno su doneseni Zaključci o korištenju sredstava s pozicije „Ostali nespomenuti rashodi poslovanja“. Isti se nalazi u privitku ovog zapisnika.


Ad 7. Pitanja, prijedlozi i obavijesti

Željko Sačić moli da se za blagdan Svih svetih pošalje dopis školi Markuševec da rampa na parkingu škole bude dignuta u utorak i srijedu, kako bi se smanjila prometna gužva.
Predsjednik Vijeća odgovara kako je isto već i dogovoreno.


Željko Sačić također moli da Mjesni odbor Mlinovi raspravi o mogućnosti uvođenja parkirnih mjesta u Jahorinskoj ulici.

Mario Jurin moli da se upozori Vodoopskrba i odvodnja da je prilikom čišćenja šahtova u ulici Bačun, jedan šaht (Bačun 1) ostao neočišćen.
Predsjednik Vijeća odgovara kako će im se uputiti dopis.


Sjednica je završila u 11 sati.



KLASA: 026-02/17-001/436
URBROJ: 251-06-11-2-17-2
Zagreb, 25. listopad 2017.



Zapisnik vodio:
Goran Rogić

